ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจเพื่อวางแนวท่อส่งน้ำมันสำหรับโรงไฟฟ้าราชบุรี

จากคลังน้ำมันของ กฟผ. จังหวัดเพชรบุรี

ไปยังโรงไฟฟ้าราชบุรี จังหวัดราชบุรี

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย (กฟผ.) จะดำเนินการสำรวจทั่วไป เพื่อก่อสร้างและวางแนวท่อส่งน้ำมัน โดยมีเขตแนวท่อส่งน้ำมันกว้าง ๒ เมตร เพื่อส่งน้ำมันจากคลังน้ำมันของ กฟผ. ซึ่งตั้งอยู่ในท้องที่อำเภอบ้านแหลม จังหวัดเพชรบุรี ไปยังโรงไฟฟ้าราชบุรี อำเภอเมืองราชบุรี จังหวัดราชบุรี โดยมีรายละเอียดในการสำรวจผ่านเขตจังหวัดและอำเภอต่าง ๆ ดังนี้ คือ

จังหวัดเพชรบุรี

๑.  อำเภอบ้านแหลม

๒.  อำเภอเมืองเพชรบุรี

๓.  อำเภอเขาย้อย

จังหวัดสมุทรสงคราม

๑.  อำเภออัมพวา

จังหวัดราชบุรี

๑.  อำเภอปากท่อ

๒.  อำเภอเมืองราชบุรี

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๗ สิงหาคม พ.ศ. ๒๕๔๐

โอภาส  จันทน์พยอม

ผู้จัดการใหญ่ธุรกิจก่อสร้าง ทำการแทน

ผู้ว่าการการไฟฟ้าฝ่ายผลิตแห่งประเทศไทย